Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 478

1. A forgalomba helyezés előtti és az időszakos vizsgálat technológiája A forgalomba helyezés előtti és az időszakos vizsgálatok során e melléklet II. fejezetében meghatározott általános technológiát kell alkalmazni, az 1.3. és 1.4. pontokban meghatározott eltérésekkel. 1.1. A forgalomba helyezés előtti és az időszakos vizsgálat általános technológiája 1.1.1. A vizsgálat általános technológiája meghatározza a vizsgálatok tárgyát (a jármű egyes összetartozóan vizsgálandó részegységeit, tulajdonságait), a vizsgálandó tulajdonság, jellemző vagy részegység, alkatrész körét, a vizsgálat során támasztandó (az MR valamely §-ában meghatározott) műszaki követelmény hivatkozását, valamint a vizsgálathoz alkalmazandó eszközt és módszert. 1.1.2. Az általános technológia szerinti vizsgálati tárgyakat, a vizsgálatok körét, illetőleg a vizsgálat módszerét a vizsgált jármű kategóriája, valamint a jármű konstrukciós sajátosságai figyelembevételével kell alkalmazni. 1.1.3. A forgalomba helyezés előtti és az időszakos vizsgálatokat az általános technológiában meghatározott módszer alkalmazásával kell elvégezni, amelynek során figyelemmel kell lenni a gépjárműfenntartó szakmai alap- 1999/35. szám képzés, valamint a Közlekedési Főfelügyelet szakmai továbbképzéseinek keretében megismert vizsgálati módszerekre is. 1.1.4. A vizsgabiztos vizsgáló állomáson a rendőrhatóság által biztosított informatikai eszközökkel és módszerrel is ellenőrzi a járművet. 1.1.5. Azon vizsgálati tárgyak, körök esetében, amelyeknél az általános technológia a vizsgálat módszereként a szemrevételezést (is) meghatározza, az eszköz használatával történő vizsgálatot, mérést csak abban az esetben kell elvégezni, ha a vizsgálatot végző (tanúsítványadó, vizsgabiztos) a szemrevételezés alapján megállapítja a követelményeknek való meg nem felelést. Az eszköz használata kötelező, ha a jellemző szemrevételezéssel nem minősíthető teljes bizonyossággal. 1.1.6. A forgalomba helyezés előtti és az időszakos vizsgálatokhoz azok az eszközök használhatóak, amelyek megfelelnek a 2. pontban a tárgyi feltételekre, valamint a III. fejezetben az egyes vizsgáló berendezésekre meghatározott követelményeknek. 1.2. Vizsgálati alapelvek 1.2.1. A jármű vizsgálatának a célja a jármű közlekedésbiztonsági és környezetvédelmi szempontból való alkalmasságának megállapítása, de a vizsgálat közvetlen tárgya az egyes szerkezeti csoportok ellenőrzése abból a szempontból, hogy azok állapotuk szerint alkalmasak-e a funkcióik biztonságos ellátására. 1.2.2. A forgalomba helyezés előtti és az időszakos vizsgálat, valamint az ezeket megelőző gépjárműfenntartói vizsgálat során vizsgálni és értékelni kell, hogy

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes